Pasukan Gerak Umum

Di dalam keadaan di mana ketenteraman negaranya terancam, PGA pada dasarnya menjalankan tugas militer sepertimananya tentara. Statusnya adalah sebagai salah satu kesatuan dalam Polis DiRaja Malaysia juga agak unik karena dalam keadaan-keadaan tertentu di mana aturgerak oleh tentara mungkin boleh menimbulkan ketegangan atau provokasi, PGA akan dikirim untuk mengambilalih kedudukan-kedudukan strategik Malaysia di perbatasan. Selain itu juga, PGA turut membekalkan unit-unit anti huru-hara "(Public Order Reserve Unit, PORU)" yang terlatih apabila dibutuhkan bagi membantu penugasan Pasukan Simpanan Persekutuan (FRU). Ini kerana setiap anggota PGA turut dilatih untuk menangani demonstrasi massa. Sekalipun berupaya memberikan bantuan yang pelbagai dalam tugas kepolisian, tetapi bagi memastikan bahawa mutu kesatuan ini kekal sebagai satu pasukan yang terlatih khusus dan sedia diaturgerak dalam tempoh singkat maka tugas-tugas yang dijalankan oleh pasukan ini dikecilkan kepada tugas bantuan khusus, darurat dan luar biasa. Selain itu juga, pasukan ini berkebolehan untuk diaturgerak dalam semua situasi dan keadaan muka bumi selain berkebolehan melaksanakan tugas peperangan khusus (special warfare) di hutan, perairan dan perkotaan serta suasana pertempuran jarak dekat (CQB) selain kemahirannya di dalam peperangan gerilya (CIW).